Opel Vectra A

Opel Vectra A on Opel Vectran ensimmäisen sukupolven malli, jota valmistettiin vuosina 1988–1995. Se korvasi edeltäneen Opel Asconan. Autoa myytiin Australaasiassa Holden-merkkisenä ja Latinalaisessa Amerikassa Chevroletina. Isossa-Britanniassa mallin nimenä oli Vauxhall Cavalier.

 Opel Vectra A (1988–1995) 

Opel Vectra esiteltiin syksyllä 1988 sedan- ja hatchback-korimalleina. Mallista pyrittiin tekemään edeltäjäänsä Asconaa mukavampi ja taloudellisempi. Vectran ilmanvastuskerroin (0,29) oli yksi luokkansa pienimpiä. Ajo-ominaisuudet eivät kuitenkaan olleet parhaimmasta päästä ja laatumielikuvaa heikensi keskimääräistä suuremmat vikamäärät. Tunnetuin ongelma lienee vain 30 000 ajokilometriä kestävä jakohihna. Ensimmäisen sukupolven Vectran alustalle perustui myös urheilumalli Opel Calibra.

Moottorivaihtoehdot Suomessa olivat aluksi 1,6S (82 hv), 2,0i (115 hv) ja 2,0i GT (130 hv). Keväällä 1989 valikoimaan lisättiin uudet yksipistesuihkutteiset katalysaattorimallit 1,6i (75 hv) ja 2,0i (115 hv). Joillain markkinoilla saatavilla oli myös 1,4-litrainen (74 hv) moottori.

Mallivalikoimaa täydennettiin vähitellen. Lähes alkuvaiheessa mallistoon tulivat Steyr-Puchin kanssa kehitetyt nelivetomallit sekä 1,7-litrainen (57 hv) dieselmoottori. Syksyllä 1989 esiteltiin Vectra 2000 16V, jossa oli Kadett GSi 16V -mallin 150-hevosvoimainen moottori. 

Syksyllä 1990 Suomen mallistoa täydensi 1,8i (90 hv), joka oli ollut muualla myynnissä jo aikaisemmin. Pienitehoisen 57-hevosvoimaisen dieselmoottorin rinnalle saatiin myös turboahdettu 1,7 TD (82 hv).

Perusmalli GL:ssä oli vakiovarusteina muun muassa lämmitettävät etuistuimet, radio, ohjaustehostin ja valonpesimet. 2,0-litraisissa oli lisäksi keskuslukitus ja sävylasit. GLS-malliin kuului vakiovarustuksen lisäksi korinväriset puskurit, pääntuet ja lämpösuuttimet takana, kaksiosainen takaselkänoja, kierroslukumittari ja parannettu äänieristys. CD:ssä oli ABS-jarrut ja säilytystaskut etuistuinten selkänojissa. 
Alkuvuodesta 1989 esitellyssä GT-mallissa oli GLS-tasoa vastaava varustelu. Lisänä oli urheiluistuimet, mutta toisaalta takajalkatilan lämpösuuttimet puuttuivat. Rengaskoko oli 195/60R14 ja urheilullisilla välityksillä aikaansaatiin parempi suorituskyky. Puskureissa oli koristeena punainen raita. 2000 16V:ssa oli urheilullisemmin muotoiltu maski ja helmat, takaspoileri, 15 tuuman kevytmetallivanteet, ABS-jarrut, ajotietokone, lämmitettävät sähköpeilit ja nahkaverhoiltu ohjauspyörä. Vuonna 1991 keskuslukitus tuli vakiovarusteeksi kaikkiin malleihin.

Mallivuoden 1992 aikana tarjottiin Diamond-erikoismallia, johon kuului nahkaverhoiltu ohjauspyörä, kevytmetallivanteet ja korinväriset ulkopeilit. 

Vuoden 1992 lopussa Vectra uudistui hieman. Opelin logo sijaitsi nyt konepellin sijaan uudessa korinvärisessä etusäleikössä. Puskurit olivat uudet ja korinväriset kaikissa malleissa. Sedan sai suuremmat takavalot ja niiden väliin mustan paneelin. Vastaavat uudistukset tulivat viistoperämalliin vasta mallivuodelle 1995. Turvallisuusvarusteisiin lisättiin sivutörmäyssuojat ja turvavöiden esikiristimet. Lisävarusteena sai myös kuljettajan turvatyynyn. Perusmoottoriksi tuli 1,8-litrainen, mutta 1,6-litrainen palasi kuitenkin mallistoon kesällä 1993. Valikoimaa laajensivat Turbo (204 hv) ja keväällä 1993 2,5-litrainen V6 (170 hv). Turbo-mallissa oli kuusiportainen vaihdelaatikko. Vanhat dieselit korvasi uusi 60-hevosvoimainen turbodiesel, joka oli varustettu katalysaattorilla. 

Keväällä 1993 uudeksi perusmalliksi tuli Expression, jossa oli aikaisempien GL-varusteiden lisäksi kierroslukumittari, korinväriset peilit ja sinipunaiset kylkiraidat. Verhoilussa oli samanlaiset kuviot. Vuoden 1994 uutuutena oli edullinen mutta hyvin varusteltu CDX, joka korvasi GLS:n ja CD:n. CDX-mallissa oli GLS-tason lisäksi ylellisempi verhoilu, puujäljitelmäkoristeet ovissa, nahkaverhoiltu ohjauspyörä, sähköantenni, metalliväri ja etusumuvalot. Lisävarusteena sai kaksi turvatyynyä ja ABS-jarrut. 2,0-litraisen 16-venttiilisen moottorin teho putosi 150:stä 136 hevosvoimaan.

Vuosimallin 1995 Vectroissa GT:n korvasi Sport, jossa oli kevytmetallivanteet vakiona. Expressionista tuli Merit, josta oli karsittu kierroslukumittari, korinväriset ulkopeilit ja polttoaineen merkkivalo. Kuljettajan turvatyyny tuli kuitenkin vakiovarusteeksi kaikkiin malleihin. V6-mallien ainoa varustetaso oli CDX. V6-moottorilla varustetuissa CDX-malleissa oli normaalin varustuksen lisäksi luistonesto ja kevytmetallivanteet.

 Moottorivaihtoehdot 
+Bensiinimoottorit 1.4 S1.6 S1.6 i1.8 S1.8 i2.0 i2.0 i 16V2.0 i 16V Turbo2.5 i V6 Valmistusaika:9/1988–7/19909/1988–12/19889/1988–7/19939/1993–7/19959/1988–7/19899/1988–7/19959/1988–7/19899/1988–7/19959/1988–7/19899/1988–2/19943/1994–7/19959/1992–7/1994 Moottorityyppi:rivimoottori, kaasutinrivimoottori, polttoaineen suihkutusrivimoottori, kaasutinrivimoottori, polttoaineen suihkutusV-moottori, polttoaineen suihkutus Moottorikoodi:14NV16SVE16NZC16NZ16LZ2X16SZ18SVE18NVRC18NZC20NEF20NEC20NE20SEH20XEJC20XEX20XEVC20LETC25XE Ahtaminen: –turboahdin– Sylinterit/venttiilit:4/84/166/24 Iskutilavuus:1 389 cm³1 598 cm³1 597 cm³1 598 cm³1 796 cm³1 998 cm³2 498 cm³ Suurin teho (kierrosalueella): 55 kW (75 hv)5 60060 kW (82 hv)
5 20055 kW (75 hv)
5 20055 kW (75 hv)
5 40052 kW (71 hv)
5 00066 kW (90 hv)
6 00065 kW (88 hv)
5 40066 kW (90 hv)
5 40074 kW (101 hv)
5 20085 kW (115 hv)
5 20095 kW (129 hv)
5 600110 kW (150 hv)
6 000100 kW (136 hv)
5 600150 kW (204 hv
5 600125 kW (170 hv)
6 000 Suurin vääntö (kierrosalueella): 108 Nm3 000130 Nm
2 600127 Nm
 2600125 Nm
2 600120 Nm
2 800128 Nm
2 800148 Nm
2 800143 Nm
2 800145 Nm
3 000158 Nm
2 600175 Nm
2 600170 Nm
2 600180 Nm
4 600196 Nm
4 800185 Nm
4 000280 Nm
2 400227 Nm
4 200 Vetotapa:etuvetonelivetoetuveto Vetotapa (valinnainen):–neliveto–neliveto– Vaihteisto: 5-vaihteinen manuaali6-vaihteinen manuaali5-vaihteinen manuaali Vaihteisto (valinnainen): –4-vaihteinen automaatti–4-vaihteinen automaatti–4-vaihteinen automaatti–4-vaihteinen automaatti

+Dieselmoottorit 1.7 D1.7 TD Valmistusaika:9/1988–7/19923/1994–7/19959/1988–7/1995 Moottorityyppi:rivimoottori Moottorikoodi:17D17DR17DT (TC4EE1) Ahtaminen: –turboahdin Sylinterit/venttiilit:4/8 Iskutilavuus:1 700 cm³1 686 cm³ Suurin teho (kierrosalueella): 42 kW (57 hv)460044 kW (60 hv)
4 60060 kW (82 hv)
4 400 Suurin vääntö (kierrosalueella): 105 Nm2 400168 Nm
2 400 Vetotapa:etuveto Vaihteisto: 5-vaihteinen manuaali

 Lähteet 

 Aiheesta muualla 

Vectra A
Luokka:D-segmentin autot
Luokka:1980-luvun autot
Luokka:1990-luvun autot